OpenLLM-France/wikimedia huggingface dataset:
# Brandeburgoko Atea Donostian

Donostiako Brandenburgoko Atea Norteko geltokiaren ondoan eraikin apaingarria da. 1905ean eraiki zuten, Maria Kristina zubiarekin batera eta harekin multzo berekoa da; Ataria eta Maria Kristina zubia elkarrekiko "koherenteak" dira, Áncora elkartearen arabera. Modu batez Berlingo ate ospetsua imitatzen du. Inguruan egin dituzten aldaketen ondorioz, 2013. urtean desegin eta 2015ean berreraiki zuten. Eraikina izen ofizialik ez du eta hau, Brandenburgoko Atea, herriak umorez jarri dio

## Funtzioa

Eraikina apaingarri hutsa da zeren eta, berez, ez da ate bat. Berez, trenbidearen beste aldera igarotzeko pasabidera eramaten du eta eraikitzeko jatorria bertan zeuden komun batzuetan zegoen.

## Historia

1864an eraiki zuten Norteko geltokia, eta ibaiaren beste aldearekin lotzeko beharraz ohartuta, 1893an egurrezko behin-behineko zubi bat eraiki zuten. 1905ean amaitu zuten Maria Kristina zubia. Zubia zeharkatzean, aurrean komun batzuk zeuden. Hiriko agintariei irudia ez zitzaien egokia iruditu, eta atari apaingarri bat eraikitzea erabaki zuten. Maria Kristina zubiaren moduan, 1905ean inauguratu zuten. Proiektua udaleko Sarasola ingeniariak eta Jose Goikoa arkitektoak egin zuten. Eraikitzeko baimena Trenbide Konpainiako zuzendariari eskatu behar izan zion Jose Elosegi alkateak, eta Parisera joan behar izan zuen horretarako.
Hormigoi armatuaz egina, gaur egun dagoena ez da jatorrizkoa, 2013an berreraikia baizik.

## Erreferentziak

* ↑ https://cadenaser.com/emisora/2015/09/14/radio_san_sebastian/1442254298_915657.html

## Kanpo estekak

* Mikel Elkoroberezibar Belokiren artikulua Hirutxuloko Hitzan, 2021/04/16.
* Datuak: Q106530291
# Brandaoita

Brandaoita mineral bat da.

## Ezaugarriak

Brandaoita elementu kimiko mineralaren formula kimikoa hau da: ${\ce {BeAl2(PO4)2(OH)2(H2O)5}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Brandãoite: Mineral information, data and localities.» www.mindat.org (Noiz kontsultatua: 12-05-2019).
# Brandenburgoko Polizia

Brandenburgoko Polizia (alemanez Polizei Brandenburg) Alemaniako Brandenburgoko autonomia estatuaren segurtasunaz arduratzen den lurralde polizia edo landspolizei da. Egoitza Potsdam hirian dago.

## Kanpo estekak

* Brandenburgoko Poliziaren webgune ofiziala
* Datuak: Q2101665
* Multimedia: Police of Brandenburg / Q2101665
# Brandenburg (Bordeleko tranbia)

Brandenburg Bordeleko tranbiaren geltoki bat da, Bordele udalerrian dago.

## Kokapena

B linea (Bordeleko tranbia) :
* Datuak: Q7604217
# CCleaner

CCleaner (Crap Cleaner) utilitate programa bat da, Piriform konpainiak garatua. Windows sistema eragilea duen ordenagailu baten errendimendua hobetzeko helburua du, behar ez diren fitxategiak eta erregistro sarrerak ezabatuta.

## Ikus, gainera

* Piriform
* TuneUp Utilities

## Kanpo estekak

* (Ingelesez) CCleaner aplikazioaren webgunea
* (Ingelesez) Piriform enpresaren webgunea
* Datuak: Q497014
* Multimedia: CCleaner / Q497014
# CCC

CCC izenak hainbat adiera ditu:
* CCC, 300 zenbakia erromatar zenbakeran;
* Centro para la Cultura y el Conocimiento, urrutiko hezkuntzarako enpresa bat, 1939. urtean Donostian sortua;
* Cellules communistes combattantes, ezker muturreko Belgikako talde armatu bat, 1980ko hamarkadakoa.

## Kanpo estekak

* Datuak: Q226213
# CB Valladolid

Club Baloncesto Valladolid edo CB Valladolid hiri hartako saskibaloi talde espainiarra izan zen, 1976ko abuztuaren 31an sortua, A.D.C. Castilla taldearen ondorengo moduan eta Gonzalo Gonzalo bere lehenengo presidentea izan zuena. Bere diru-laguntzaile nagusia urteetan izan zenak (Fórum Filatélico) 2006an porrot ekonomikoa pairatu zuen, taldearen gainbehera ekarriz. Azkeneko aldiz Urrezko LEB Ligan leihatu zuen 2014an. 2013-14ko denboraldian txapelketa horretan parte hartu zuen ACB Ligan 30 urtez jokatu eta gero. Izan ere, Espainiako klub historikoen artean dago, bertan aritu baitira Arvydas Sabonis, Oscar Schmidt, Nate Davis, Carlton Myers edo Valery Tikhonenko jokalariek besteak beste.
Gaur egun ez dauka kirol jarduera aktiborik inongo kategoriatan arazo ekonomiko larriak direla-eta. 2015ean Club Baloncesto Ciudad de Valladolid izeneko talde asortu zuten, Zilarrezko LEB Ligan aritzen dena eta Mike Hansen presidentea daukana.

## Ibilbidea

* 1981-82ko denboraldian 4. postua eskuratu zuen ACB Ligan, inoizko onena.
* Urte hartan bertan Errege Kopan finalerdietara iritsi zen, eta marka bera lortu zuen 1984-85, 1985-86, 1987-88 eta 1997-98an.
* Printze Kopan txapeldunordea izan zen 1990-91an CB Joventut-en aurka.
* Korac Kopan 6 aldiz parte hartu zuen, eta 1991-92an finalerdietara ere iritsi zen. Il Messaggero Roma taldeak kanporatu zuen.

## Kanpo estekak

* (Gaztelaniaz)Taldearen ibilbide historikoa ACB Ligaren webgunean
* Datuak: Q54944
* Multimedia: Club Baloncesto Valladolid / Q54944
# CC

CC siglak esanahi ezberdinak izan ditzake:
* Kanariar Koalizioa edo Coalición Canaria, Kanarietako alderdi politikoa.
* Creative Commons, sormenezko lanak partekatzeko oztopo legalak murriztea helburu duen irabazi asmorik gabeko erakundea.
* Carbon Copy, posta elektroniko bidezko mezu baten kopia.
* .cc Cocos (Keeling) uharteei dagokien herrialdeentzako goi mailako domeinua da.
# CCI Tipo 1937

Carro de Combate de Infantería Tipo 1937 (CCI Tipo 1937) espainiar tanke arina izan zen. 1937an, matxinoek diseinatu zuten La Naval ontziolan. Horretarako Gerra Zibilean erabilitako hiru tanke "nagusi"etan oinarritu ziren: T-26a, Panzer Ia eta L3/35a.
CCI Tipo 1937ak 100 ZP zuen MAN motorra zuen eta horri esker 36 km/o ere lortzeko gai zen. 20/65 mm-ko Breda M35 kanoi automatiko eta 7,92 mm-ko bi metrailadore (bata koaxiala eta bestea aurrealdean) erabiltzen zituen. Prototipoa teorian helburuak betetzen zituen eta 30 unitate ekoiztea erabaki zuten, baina, ezaugarri onak izateko blindajea baztertu zuten; blindaje urria eta kalitate txarrekoa zen eta ez zen nahikoa 7'92 mm-ko jaurtigaientzat. Hori zela eta ez zuten unitate bakar bat ere ekoiztu.
Gero, prototipoa errodamendu-trena aldatzea erabaki eta 80 ZP-ko motor berri bat instalatu zioten. Honela, artilleria-traktore bilakatu zen. Prototipo berriak Carabanchelgo Tiro Eskola Zentralean emaitza onak lortu zituen arren ez zuten inoiz ekoiztu. Egun, prototipoa Toledoko Infanteria Akademian dago.

## Erreferentziak

* ↑ Mazarrasa, Javier de. (1998). Los Carros de Combate en la Guerra de España 1936–1939. 1 Valladolid: Quirón Ediciones, 160 or. ISBN 84-87314-37-6..
* ↑ (Gaztelaniaz) Preston, Paul. (2003). La Guerra Civil Española. Bartzelona: Debolsillo ISBN 9788497590631..

## Kanpo estekak

* Datuak: Q25405301
# CCR5

5 motako C-C kimiokina hartzailea, CCR5 deitua, CD4 T linfozitoen eta beste zelula immunogai batzuen gainazaleko hartzailea da. R5 motako GIB birusek kohartzaile gisa erabiltzen dute zelula ostalaria infektatzeko, ezinbestez CD4 hartzailea lotzeaz gain.. Mintzeko proteina integralen kimiokina beten hartzaile-familiaren kidea da.

## Erreferentziak

* ↑ Genetikoki lotutako gaixotasunak CCR5ikusi/editatu erreferentziak Wikidatan. .
* ↑ Fisikoki elkarreragiten duten drogak CCR5ikusi/editatu erreferentziak Wikidatan. .
* 1 2 3 GRCh38: Ensembl release 89: ENSG00000160791 - Ensembl, May 2017
* 1 2 3 GRCm38: Ensembl release 89: ENSMUSG00000079227 – Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ Mouse PubMed Reference:. National Center for Biotechnology Information, U.S. National Library of Medicine.
* ↑ Euskalterm: [Hiesa Hiztegia] [2016]
* ↑ Samson M, Labbe O, Mollereau C, Vassart G, Parmentier M. (1996ko martxoa). «Molecular cloning and functional expression of a new human CC-chemokine receptor gene» Biochemistry 35 (11): 3362–7. doi:10.1021/bi952950g. PMID 8639485..

## Kanpo estekak

* Datuak: Q418404
# CCTV

CCTV hitzak esanahi ezberdinak izan ditzake:
* China Central Television: Txinako Herri Errepublikako telebista sare nagusia.
* Zirkuitu itxiko telebistaren akronimoa, ingelesez Closed-circuit television.
* Contra Costa Television, Kaliforniako Contra Costa Konderrian emititzen duen telebista.
# Campo de Gibraltar

Campo de Gibraltar Cádizko probintziako hego-ekialdean dagoen eskualdea eta udalerrien mankomunitatea da. Izena eskualde horretako hegoaldean dagoen Gibraltarretik hartzen du. Algeciras, Los Barrios, La Línea de la Concepción, San Roque, Tarifa, Castellar de la Frontera eta Jimena de la Frontera udalerriek osatzen dute.

## Erreferentziak

* ↑ Euskaltzaindiaren 151. araua: Espainia-Frantzietako eskualdeen izenak.

## Kanpo estekak

* Datuak: Q1116986
* Multimedia: Campo de Gibraltar / Q1116986
# Campo de San Pedro

Campo de San Pedro Segoviako udalerria da, Partido de Riaza eskualdean dagoena.
2009ko urtarrilaren 1eko erroldaren arabera 375 biztanle zituen.

## Ikus, gainera

* Segoviako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1904484
* Multimedia: Campo de San Pedro / Q1904484
# Campo San Martino

Campo San Martino Italiako udalerri bat da. Paduako probintzian kokatuta dago, Veneto eskualdean. 5.605 biztanle ditu, 13,16 kilometro koadroko azaleran banatuta.

## Mugakideak

Campo San Martinok honako udalerri hauekin egiten du muga:
Piazzola sul Brenta San Giorgio delle Pertiche Santa Giustina in Colle Villa del Conte Curtarolo San Giorgio in Bosco

## Kanpo estekak

* Datuak: Q34473
* Multimedia: Campo San Martino / Q34473
# Campo Verde

Campo Verde Brasilgo udalerri bat da, Mato Grosso estatuan kokatua. 44.585 biztanle ditu 4.782,118 km²ko eremuan.

## Ikus, gainera

* Mato Grosso

## Kanpo estekak

* Datuak: Q1891475
* Multimedia: Campo Verde / Q1891475
# Campo Volantin pasealekua

Campo Volantin pasealekua :
| Bilbo, Uribarri, Gazteleku ||
| Campo Volantin pasealekuaren irudia. Atzealdean, Isozaki Atea eta Zubizuri. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Campo Volantin pasealekua Campo Volantin pasealekua Campo Volantin pasealekua ||
| Koordenatuak: | 43°15′58.40″N 2°55′36.55″W﻿ / ﻿43.2662222°N 2.9268194°W﻿ / 43.2662222; -2.9268194 |
Campo Volantin pasealekua Bizkaiko Bilbo hiriburuan dagoen pasealeku bat da. Uribarri barrutiko Gazteleku auzoan dago. Pasealeku hau Bilboko udaletxean hasi eta Salbeko plaza eta Unibertsitateen etorbideak bat egiten duten lekuan amaitzen da, Salbeko zubiaren azpian. Bilboko itsasadarrareen eskuinaldean dago, ezkerraldeko Uribitarte pasealekuarekin Zubizuri bidez lotzen da.

## Eraikin eta eskultura interesgarriak

Campo Volantin pasealekuan honako eraikin eta eskultura nabarmen hauek daude:
* Bilboko udaletxea
* Zubizuri
* Hesperia Bilbao hotela
* Campo de Volantín pasealekuaren 32. zenbakiko etxebizitzak
* Olabarri jauregia
* Esferaren desokupazioaren oboidearen aldaera, Jorge Oteitza euskal eskultorearen lana, Bilboko udaletxearen aurrean
* 1868
* Bilboko udaletxea
* Zubizuri
* Campo Volantineko eraikina.
* Hesperia Bilbao hotela
* Olabarri jauregia
* Esferaren desokupazioaren oboidearen aldaera, Jorge Oteitzaren lana

## Kanpo estekak

* Datuak: Q18222404
* Multimedia: Paseo Campo Volantin / Q18222404
# Campo de' Fiori

Campo de' Fiori (Lore-eremua euskaraz) Erromako plaza bat da, Via dei Giubbonari eta Piazza della Cancelleria artean kokatua, Parione eta Regola Rionien arteko mugan. Bere giroa ospetsua da.

## Historia

XV. mendera arte, plaza ez zen berez existitzen, eta haren ordez, soro landu batzuk zituen zelai loretsu bat zegoen; hortik datorkio izena. Tradizioaren arabera, plazaren izena Florarengandik dator; Flora Ponpeiok maitatutako emakumea zen eta bere antzokia gertu eraiki zuen. Plazak bere izena eman zion XV. mendean ere Via Florea izenaz ezaguna zen bide-ardatz luzeari, Sant'Angelo in Pescheria eliza eta Sant'Angelo zubia zubia lotzen zituena. Ibilbide horrek berak Via Mercatoria izena ere hartu zuen XV. mendean. Plaza 1456. urtean eraiki zen, Kalisto III.a Aita Santuak horrela eskatuta.

## Heriotza zigorren lekua

'Campo de' Fiori-n exekuzio handiak eta sokaz egindako zigorrak burutzen ziren. Esaterako, 1600ko otsailaren 17an, osteguna, heresia leporatu, bizirik erre zuten Giordano Bruno filosofo eta fraile dominikoa. 1876an unibertsitateko ikasleen batzorde bat eratu zen, filosofoaren oroigarri gisa, hil zen hesola zegoen tokian brontzezko monumentu bat egitea sustatzeko. Mundu osoko intelektual ugari atxiki zitzaizkion batzordeari, hala nola Walt Whitman, Ernest Renan, Victor Hugo, Silvio Spaventa eta Henrik Ibsen. Eliz munduaren etsaitasuna gorabehera, Giordano Brunoren monumentua, Ettore Ferrari eskultoreak egina, 1889ko ekainaren 9an inauguratu zen.

## Merkatua

1869tik merkatu bizia dago plazan. Azoka horren giro ezaguna 1943ko Campo de' fiori film ezagunean ageri zen, Anna Magnani eta Aldo Fabrizirekin aktore nagusiekin. Campo de' Fiori eliza ez dagoen Erromako plaza historiko bakarra da. Arratsalde eta gauetan, gazteek, bai italiarrek bai atzerritarrek, gustukoen duten tokietako bat bihurtu da, lokal eta pub asko baitaude bertan.

## Monumentuak

* Farnese jauregia
* Spada jauregia
* Monte di Pietà jauregia
* Barracco museoa

## Iruditegia

* Plazaren izkin bat.
* Merkatua.
* Iturria.
* Panorama
* Giordano Brunori monumentua.

## Erreferentziak

* ↑ https://www.turismoroma.it/es/places/el-campo-de-las-flores-y-plaza-farnese
* ↑ Ridolfini, Cecilia Pericoli (1980). Guide rionali di Roma. Parione (II) (3. edizioa). Erroma: Fratelli Palombi Editori.
* ↑ https://www.disfrutaroma.com/campo-dei-fiori
* ↑ Bucciantini, Massimo (2015). Campo dei fiori. Storia di un monumento maledetto. Turin: Einaudi. ISBN 978-8806217808.

## Kanpo estekak

* Bideoa Youtuben.
* (Italieraz):Campo de' Fioriren audiogida.
* Datuak: Q28303
* Multimedia: Campo de' Fiori / Q28303
# Campo Redondo

Campo Redondo Brasilgo udalerri bat da, Rio Grande do Norte estatuan kokatua. 10.215 biztanle ditu 213,727 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1802775
* Multimedia: Campo Redondo / Q1802775
# Campo de Borja

Campo de Borja eskualdea (aragoieraz: Campo de Borcha) Aragoiko Zaragozako probintzian dago (Espainian). Hiriburua Borja da.

## Udalerriak

Campo de Borja lurraldean udalerri hauek daude: Agón, Ainzón, Alberite de San Juan, Albeta, Ambel, Bisimbre, Borja, Bulbuente, Bureta, Fréscano, Fuendejalón, Magallón, Maleján, Mallén, Novillas, Pozuelo de Aragón, Tabuenca eta Talamantes.

## Geografia

Iparraldean Nafarroarekin egiten du muda, mendebaldean Tarazona eta Moncayorekin, hegoaldean Aranda eta Valdejalónekin, eta ekialdean Ebroko Goi Ibaialdea eta Cinco Villasekin. Lurralde honetan Dehesa de Moncayo parke naturala dago.

## Lurraldeak eta biztanleak

Demografikoki, Aragoiko 33 lurraldetatik, Campo de Borja (15.517 biztanleekin) 15.a da. XX. mendean, batez ere bigarren erdialdean, populazio asko galdu egin zuen. Gaur egun joera mugatu egin da eta zenbait herritan, migrazioa dela eta, biztanle kopuruak handitu dira. Hori izan da, esaterako, Mallén eta Fuendejalón herrietan non, hurrenez hurren, populazioaren %32a eta %28a migratzaileak dira, batez ere Errumaniakoak, Bulgariakoak, Aljeriakoak eta Marokokoak.
| Udala | Zabalera (km²) | % guztikoa | Biztanleak (2010) | % guztikoa | Garaiera (metroak) | Pedaniak |
| Agón | 18,52 | 2,68 | 166 | 1,07 | 312 | |
| Ainzón | 40,46 | 5,84 | 1.269 | 8,18 | 429 | |
| Alberite de San Juan | 11,23 | 1,62 | 101 | 0,65 | 375 | |
| Albeta | 2,65 | 0,38 | 141 | 0,91 | 412 | |
| Ambel | 61,31 | 8,86 | 305 | 1,97 | 575 | |
| Bisimbre | 11,16 | 1,61 | 109 | 0,70 | 320 | |
| Borja | 106,70 | 15,41 | 5.042 | 32,49 | 448 | Santuario de Misericordia. |
| Bulbuente | 25,52 | 3,25 | 248 | 1,60 | 520 | |
| Bureta | 11,90 | 1,72 | 269 | 1,73 | 410 | |
| Fréscano | 18,41 | 2,66 | 220 | 1,42 | 302 | |
| Fuendejalón | 75,83 | 10,95 | 953 | 6,14 | 472 | |
| Magallón | 78,60 | 11,35 | 1.205 | 7,77 | 419 | |
| Maleján | 2,80 | 0,40 | 344 | 2,22 | 472 | |
| Mallén | 37,42 | 5,41 | 3.704 | 23,87 | 293 | |
| Novillas | 25,27 | 3,65 | 626 | 4,03 | 239 | |
| Pozuelo de Aragón | 32,09 | 4,54 | 342 | 2,20 | 412 | |
| Tabuenca | 85,49 | 12,35 | 412 | 2,66 | 778 | |
| Talamantes | 46,90 | 6,78 | 61 | 0,39 | 924 | |
| Guztia | 692,26 | | 15.517 | | | |

## Erreferentziak

* 1 2 http://www.enciclopedia-aragonesa.com/voz.asp?voz_id=2485

## Kanpo estekak

* (Gaztelaniaz):Campo de Borjari buruzko informazioa.
* (Gaztelaniaz):Informazio turistikoa.
* Datuak: Q1031442
* Multimedia: Campo de Borja / Q1031442
# Campo de Criptana

Campo de Criptana Espainiako udalerri bat da, Gaztela Mantxako erkidegoan, Ciudad Realeko probintzian eta Mantxa eskualdean eta Mantxa Garaia azpieskualdean dagoena. Promantxako mankomunitatean dago.

## Geografia

Campo de Criptana, mantxako lautadako erdialdeko sektorean dago. Udalerriak, honako beste udalerri hauek ditu mugakide: Alcázar de San Juan mendebaldean, Tomelloso eta Arenales de San Gregorio hegoaldean eta Pedro Muñoz ekialdean Ciudad Real probintziari dagokionez. Toledoko probintziari dagokionez, El Toboso, Miguel Esteban eta Quero iparraldean ditu mugakide.

### Demografia

Campo de Criptanaren eboluzio demografikoa 1900 eta 2007 artean :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2007 |
| 7.707 | 10.928 | 12.745 | 14.279 | 15.427 | 15.659 | 14.608 | 13.405 | 13.049 | 13.491 | 13.184 | 14.314 |

## Ekonomia

Ekonomiari dagokionez, Hirugarren sektorea, zerbitzuena, da nagusi Campo de Criptanan, eraikuntza bigarren dagoelarik.

## Toki interesgarriak

Campo de Criptana zerbaitegatik bada ezaguna, bere haize errotengatik da. Izan ere, Miguel de Cervantesen Kixotea eleberrian, protagonistak berak, herri honetako haize erroten aurka borrokatzen du haize erroten abentura ospetsuan, erraldoiak zirela ustez. Baina beste toki interesgarri asko ere badago, haize errotez gain.

## Herritar ezagunak

* Domingo Miras, antzezlan idazlea.
* Sara Montiel, aktorea eta abeslaria
* Luis Cobos, konposatzailea eta orkestra zuzendaria
* Fernando Manzaneque, txirrindulari profesionala.
* Manuel Manzaneque, antzerkiko aktore eta ekoizle eta mahastizaina.
* Fray Miguel de Quirós, matematikoa.
* Valentín Arteaga, olerkaria.
* Ignacio Calonge y Pérez, historialaria.
* Enrique Alarcón Sánchez-Manjavacas, Zine apaintzailea.
* Francisco Valbuena, margolaria.

## Kanpo estekak

* Datuak: Q681080
* Multimedia: Campo de Criptana / Q681080
# Campo de Villavidel

Campo de Villavidel Leongo Herriko udalerri bat da, Leongo probintzian kokatuta. Esla-Campos eskualdean dago, itsas mailatik 768 m metrora, eta km²-ko azalera hartzen du.
2009ko urtarrilaren 1eko erroldaren arabera 242 biztanle zituen eta 2023 urteko erroldaren arabera 200 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q137708
* Multimedia: Campo de Villavidel / Q137708
# Bull (enpresa)

Bull frantziar konpainia multinazional bat da, superkonputagailuak, zerbitzariak, telefono mugikorrak eta teknologiarekin lotutako beste produktu batzuk garatu, fabrikatu, saltzen dituena. 1931n Fredrik Rosing Bull norvegiar ingeniariaren patenteak ustiatzeko sortua, 2014an Atosek erosi zuen.

## Erreferentziak

* ↑ (Frantsesez) «Thierry Breton nommé président de Bull» JDN 2014-8-20.

## Kanpo estekak

* Datuak: Q1004175
* Multimedia: Groupe Bull / Q1004175
# Bull Durham

Bull Durham 1988ko Ron Shelton estatubatuar zinema zuzendariak zuzendutako amodiozko kirol komedia film bat da. Kevin Costner, Susan Sarandon, Tim Robbins, Trey Wilson eta Robert Wuhl aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Beisbol munduan hasiberria den Ebby Calvin "Nuke" LaLoosh (Tim Robbins) eta iraganeko loria den "Crash" Davis (Kevin Costner) taldeko animatzaile adindun eta erakargarria den Annie Savoyren (Susan Sarandon) maitasunarengatik lehiatuko dira. Udaberriro, Durham Bulls taldearen jarraitzaile sutsua den Anniek taldeko joakalria bat hatatu eta joko zelaian nahiz ohean "hezitu" ohi du. Denboraldi honetarako bi hautagai ditu: beteranoa eta hasiberria. Biak ere bakoitzak bere ezaugarri ezberdinekin, baina azkenean emakumeak dira erabakia eta azken hitza dutenak...

## Aktoreak

* Kevin Costner: "Crash" Davis
* Susan Sarandon: Annie Savoy
* Tim Robbins: Ebby Calvin "Nuke" LaLoosh
* Trey Wilson: Joe "Skip" Riggins
* Robert Wuhl: Larry Hockett
* William O'Leary: Jimmy
* Jenny Robertson: Millie
* Danny Gans: Deke
* Max Patkin: Bere burua antzeztuz
* David Neidorf: Bobby
* Samuel Veraldi: Bigarren basea
* Chad Gilbert: Beisbol Liga Txikiko jokalaria a
* Stephen Ware: Jack the Umpire

## Kanpo estekak

* Bull Durham filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q567072
# Bull Valley (Illinois)

Bull Valley Illinoiseko herri bat da. McHenry konderrian kokatua dago. 2010ean 1.077 biztanle zituen, 22,66 kilometro koadrotan banatuta.

## Ikus, gainera

* McHenry konderria

## Kanpo estekak

* Datuak: Q2032266
* Multimedia: Bull Valley, Illinois / Q2032266
# Bull Hollow (Oklahoma)

Bull Hollow Ameriketako Estatu Batuetako erroldak esleitutako leku bat da. Delaware konderrian dago, Oklahoma estatuan. 61 biztanle ditu, 13,947698 kilometro koadroko azaleran banatuta.

## Ikus, gainera

* Delaware konderria

## Kanpo estekak

* Datuak: Q2867404
# Bull Mountain (Oregon)

Bull Mountain Ameriketako Estatu Batuetako erroldak esleitutako leku bat da. Washington konderrian kokatuta dago, Oregon estatuan. 9.992 biztanle ditu, 5,17 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1321151
# Bull Creek (Missouri)

Bull Creek Missourieko herrixka bat da. Taney konderrian kokatua dago. 2010ean 603 biztanle zituen, 0,41 kilometro koadrotan banatuta.

## Ikus, gainera

* Taney konderria

## Kanpo estekak

* Datuak: Q2616590
# Bull Shoals (Arkansas)

Bull Shoals Arkansasko hiri bat da. Marion konderrian kokatua dago. 2010ean 1.950 biztanle zituen, 13 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q79505
# Bruna Butterfly

Bruna Butterfly (Manaus, Amazonas, 1990eko martxoaren 30a) brasildar emakumezko aktore pornografiko transexuala da.

## Bizitza

2010ean hasi zen helduentzako zinemagintzan. Orduz geroztik, hainbat ekoiztetxe eta webgunetarako antzeztu izan du, besteak beste, Evil Angel, Grooby Productions, Harmony Films, Pure-TS, Reality Kings, Third World Media eta Trans 500.
Sexu-eszenetan hartzen duen rolari dagokionez moldaerraza da. Hau da, sexu-eszenatan pasibo eta aktibo rolak aldatzen ditu.
2016an Emakumezko Aktore Transexual Onenaren Sexy Hot Saria irabazi zuen Bruna Butterfly x Rayka Rafize x Allana Ribeiro bideoan egindako antzezpenagatik.

## Sariak eta izendapenak

| Urtea | Saria | Emaitza | Kategoria | Lana |
| 2012 | Nightmoves | Proposatua | Aktore transexualik onena | |
| 2013 | XBIZ Saria | Proposatua | Urteko aktore transexualik onena | |
| 2014 | Nightmoves | Proposatua | Aktore transexualik onena | |
| 2015 | Nightmoves | Proposatua | Aktore transexualik onena | |
| 2015 | Transgender Erotica Awards | Proposatua | AEBtatik kanpoko aktorerik onena | |
| 2019 | Sexy Hot Saria | Irabazlea | Emakumezko aktore transexualik onena | Bruna Butterfly x Rayka Rafize x Allana Ribeiro |

## Erreferentziak

* 1 2 (Portugesez) «Prêmio Sexy Hot, o 'Oscar pornô', anuncia vencedores de sua 3ª edição» GloboNews 2016-06-29 (Noiz kontsultatua: 2020-12-29).
* Datuak: Q28466344
* Multimedia: Bruna Butterfly / Q28466344
# Brunate

Brunate Italiako udalerri bat da. Comoko probintzian dago, Lombardia eskualdean. 1.587 biztanle ditu, 2,03 kilometro koadroko azaleran banatuta.

## Mugakideak

Brunatek honako udalerri hauekin egiten du muga:
Blevio Como

## Kanpo estekak

* Datuak: Q244144
* Multimedia: Brunate / Q244144
# Brunehamel

Brunehamel Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q840138
* Multimedia: Brunehamel / Q840138